கேள்வி: கருப்பு வெள்ளை நாரை - வகைப்பாட்டியல் பற்றி விளக்கவும்.
பதில்: படிமம்:Pied_Heron_(Juvenile)_-_Fogg_Dam_-_Middle_Point_-_Northern_Territory_-_Australia.jpg இந்த இனம் (உயிரியல்) 1845-ல் முதலில் பறவையியல் ஜான் கோல்ட் விவரித்தார். சமீபத்திய உயிரியல் வகைப்பாடு வல்லுநர்கள் இந்த சிற்றினத்தை ''எக்ரெட்டா'' பேரினத்தில் வைத்துள்ளனர். அங்கீகரிக்கப்பட்ட துணையினம் எதுவும் இல்லை. படிமம்:Pied_Heron_feeding_-_Fogg_Dam_-_Middle_Point_-_Northern_Territory_-_Australia.jpg படிமம்:Pied_Heron_in_breeding_plumage_-_Fogg_Dam_-_Middle_Point_-_Northern_Territory_-_Australia.jpg
கேள்வி: கருப்பு வெள்ளை நாரை - விளக்கம் பற்றி தகவல் சொல்.
பதில்: இது ஒரு சிறிய வகை ஹெரான் ஆகும். இதன் உடல் நீளம் 43 முதல் 55 செ.மீ. வரை இருக்கும். இவை கருமையான மென்மையான இறக்கைகளை, உடல் மற்றும் உச்சி தலையுடன், வெள்ளைத் தொண்டை மற்றும் கழுத்துடன் காணப்படும். தோற்றம் வெள்ளை கழுத்து ஹெரான் போன்றது. ஆண் பறவைகள் (247–280 கி) பெண்களை விட அதிக எடை கொண்டவை (225–242 கி); ஆனால் இரண்டும் தோற்றத்தில் ஒத்தவை. முதிர்ச்சியடையாத பறவைகளில் தலை உச்சி மற்றும் தலையில் கருமை நிறம் இல்லை. இவை வெள்ளை-கழுத்து ஹெரானின் சிறிய பதிப்புகள் போலத் தோற்றமளிக்கலாம். ஒரு காலத்தில் இச்சிறிய இளம் உயிரிகள் தனிச் சிற்றினமாக வகைப்படுத்தப்பட்டன.
கேள்வி: கருப்பு வெள்ளை நாரை - இனப்பெருக்கம் பற்றி நீங்கள் என்ன அறிந்துள்ளீர்கள்?
பதில்: இனப்பெருக்கம் பிப்ரவரி முதல் மே வரை நடைபெறுகிறது. இது அலையாத்தித் தாவரங்கள் உட்படத் தண்ணீருக்கு மேலே உள்ள மரங்களில் கூடு கட்டுகிறது. பெரும்பாலும் காலனித்துவ வாழ்க்கையினை மற்ற வகை ஹெரான்களுடன் பகிர்ந்துகொள்கிறது. குச்சிகளுக்கிடையே ஒன்று அல்லது இரண்டு நீல-பச்சை முட்டைகளை இடுகின்றது.
கேள்வி: கருப்பு வெள்ளை நாரை - உணவு குறித்து விரிவாக சொல்லுங்கள்.
பதில்: கருப்பு வெள்ளை நாரை பூச்சிகள், தவளை, நண்டு, மீன் மற்றும் பிற சிறிய நீர் வாழ் விலங்குகளை உண்ணுகின்றது. பூச்சிகள் இவற்றின் உணவின் மிக முக்கியமான உணவாக உள்ளது. இது தனியாகவோ அல்லது ஆயிரம் பறவைகள் வரை காணப்படும் குழுவாகவோ காணப்படும்.